b'\n_START_ARTICLE_\nJuozapas Boguslavas Slu\xc5\xa1ka\n_START_SECTION_\nBiografija\n_START_PARAGRAPH_\nLietuvos bajor\xc5\xb3 Slu\xc5\xa1k\xc5\xb3 gimin\xc4\x97s atstovas, herbo \xe2\x80\x9eOstoja\xe2\x80\x9c savininkas. Lietuvos dvaro pai\xc5\xbedininkio Boguslavo Jurgio Slu\xc5\xa1kos (apie 1620\xe2\x80\x931658) ir Anos Potockait\xc4\x97s (m. 1695) vyresnysis s\xc5\xabnus._NEWLINE_Gim\xc4\x97 1652\xc2\xa0m. Buvo Lanskoronskio, Pinsko, Peniavsko seni\xc5\xabnas, Vilniaus ka\xc5\xa1telionas nuo 1685 iki 1701 m. Buvo karaliaus Jono Sobieskio \xc5\xa1alininkas. B\xc5\xabdamas labai kilmingas lietuvi\xc5\xb3 bajoras, didel\xc4\x99 laiko dal\xc4\xaf praleisdavo Lenkijos karalyst\xc4\x97je, o ne Lietuvoje._NEWLINE_Lietuvos Did\xc5\xbeiosios Kunigaik\xc5\xa1tyst\xc4\x97s pilietiniame kare (1696\xe2\x80\x931702\xc2\xa0m.) i\xc5\xa1 prad\xc5\xbei\xc5\xb3 Juozapas Boguslavas Slu\xc5\xa1ka palaik\xc4\x97 Sapieg\xc5\xb3 gimin\xc4\x99, kuri kariavo prie\xc5\xa1 kitas kilmingas gimines, bet po karaliaus Jono Sobieskio mirties nutar\xc4\x97 i\xc5\xa1eiti \xc4\xaf opozicij\xc4\x85 kartu su savo jaunesniuoju broliu Dominyku, Polocko vaivada, pas Mykol\xc4\x85 Servacij\xc5\xb3 Vi\xc5\xa1mioveck\xc4\xaf ir Liudvik\xc4\x85 Pociej\xc5\xb3 u\xc5\xbe k\xc4\x85 1701 metais prarado Lietuvos lauko etmono buo\xc5\xbe\xc4\x99, kuri\xc4\x85 gavo dar 1685 metais._NEWLINE_Per daugel\xc4\xaf m\xc5\xab\xc5\xa1i\xc5\xb3 su Krymo totoriais ir Osman\xc5\xb3 imperija, 1673\xe2\x80\x931698 met\xc5\xb3 kampanijos metu, Juozapas Boguslavas Slu\xc5\xa1ka parod\xc4\x97 save kaip puikus raitelis ir dr\xc4\x85sus karys, ta\xc4\x8diau neparodydamas jokio vadovavimo talento. 1697 metais, kad palikt po savim k\xc4\x85 nors atmin\xc4\x8diai ateities kartoms pastat\xc4\x97 Teraspolio tvirtov\xc4\x99 (Liublino vaivadija). Mir\xc4\x97 Slu\xc5\xa1ka 1701 met\xc5\xb3 spalio 8 dien\xc4\x85 Krokuvoje.\n_START_SECTION_\n\xc5\xa0eima\n_START_PARAGRAPH_\nBuvo ved\xc4\x99s Teres\xc4\x99 Korvin-Gosievskait\xc4\x99 (m. 1708), Lietuvos lauko etmono Vincento Korvino-Gosievskio (1620\xe2\x80\x931662) ir Magdalenos Konopackait\xc4\x97s (m. 1694) dukter\xc4\xaf, nuo santuokos su kuria vaik\xc5\xb3 netur\xc4\x97jo.'